
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 172 


21 Φεβρουάριου 2001 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως ιστορικού διατηρητέου μνημείου 
και έργου τέχνης του διόροφου νεοκλασσικού κτι¬ 
ρίου και του βοηθητικού προσκτίσματος εντός του 
χαρακτηρισμένου ιστορικού τόπου του Χαϊδαρίου, 
πλησίοντου πύργου «ΠΑΛΑΤΑΚΙ», καθώς και της ει¬ 
σόδου (αυλόπορτας) που ορίζει το χώρο, ιδιοκτη¬ 
σίας κληρονόμων Μιχ. Αμοιραδάκη, Αλίκης χήρας 
Μιχ. Αμοιραδάκη, κληρ. Πανταλέοντος Αντ. Παλη- 

ού. 1 

Μερική ανάκληση της απόφασης ΥΠΠΟ/ΔΙΛΑΠ/Γ/ 
1155/51614/17.7.81 (ΦΕΚ 548/Β/81), με την οποία 
χαρακτηρίσθηκε ως έργο τέχνης το κτίριο στην 
οδό Μαρτύρων 25ης Αυγούστου και Κορωναίου 
στο Ηράκλειο Κρήτης ιδιοκτ. ΕΙΙΒΟΒΑΝΚ και εμ¬ 
μονή στο χαρακτηρισμό μόνο του κελύφους του 


κτιρίου. 2 

Καθορισμός περιβάλλοντος χώρου στον Ιερό Ναό Αγί¬ 
ου Γεωργίου Δήμου Πολιχνίτου, Ν. Λέσβου. 3 

Χαρακτηρισμός Ι.Ν. Αγίου Δημητρίου δ.δ. Νέδας, δ. 
Είρας, επ. Τριφυλίας, Ν. Μεσσηνίας ως κτίριο χρή- 

ζοντος ειδικής κρατικής προστασίας. 4 

Χαρακτηρισμός οικίας Χρήστου Καραβά στην Ευρω- 
στίνη (Ζάχολη) Ν. Κορινθίας ως ιστορικού διατηρη¬ 
τέου μνημείου. 5 

Χαρακτηρισμός Ι.Ν. Αγ. Νικολάου Νεοχωρίου Υπάτης 
Ν. Φθιώτιδας ως ιστορικού μνημείου χρήζοντας ει¬ 
δικής κρατικής προστασίας. 6 

Χαρακτηρισμός Ιερού Ναού Αγίας Σοφίας Κεραμειών, 

Ν. Λέσβου ως ιστορικού διατηρητέου μνημείου.... 7 

Έναρξη λειτουργίας της Διεύθυνσης Αντιμετώπισης 

Εγκλημάτων Εμπρησμού. 8 

Άδεια ίδρυσης και λειτουργίας Δημοτικού ελικοδρομί¬ 
ου Κύθνου. 9 

Τροποποίηση Οργανισμού Εσωτερικής Υπηρεσίας 

Κοινότητας Καπανδριτίου Αττικής. 10 

Τροποποίηση ιδρυτικής απόφασης του Δημοτικού Κέ¬ 
ντρου Πολιτισμού και Πληροφόρησης Πολυκά- 

στρου (Ν.Π.Δ.Δ.). 11 

Σύσταση Δημοτικού Νομικού Προσώπου με την επω¬ 
νυμία «Κέντρο Ανοικτής Προστασίας Ηλικιωμένων 
Β' Δήμου Κιλκίς». 12 


ΑΠΟΦΑΣΕΙ Σ 

Αριθ. ΥΠΠΟ/ΔΙΛΑΠ.Γ/4030/5749 (1) 

Χαρακτηρισμός ως ιστορικού διατηρητέου μνημείου και 
έργου τέχνης του διόροφου νεοκλασσικού κτιρίου και 
του βοηθητικού προσκτίσματος εντός του χαρακτηρι¬ 
σμένου ιστορικού τόπου του Χαϊδαρίου, πλησίον του 
πύργου «ΠΑΛΑΤΑΚΙ», καθώς και της εισόδου (αυλό¬ 
πορτας) που ορίζει το χώρο, ιδιοκτησίας κληρονόμων 
Μιχ. Αμοιραδάκη, Αλίκης χήρας Μιχ. Αμοιραδάκη, 
κληρ. Πανταλέοντος Αντ. Παληού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκεμετοάρθρο32παρ.5τουΝ. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830. 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης ΦΕΚ 61/Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ 
τ.Β'/5.12.97) με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 
987/τ.Β/28.11.91). «Μεταβίβαση αρμοδιοτήτων Υπουρ¬ 
γού και δικαιώματος υπογραφής «Με εντολή Υπουργού» 
στους Γεν. Γραμματείς, Γεν. Διευθυντές και Προϊσταμέ¬ 
νους τωνΔ/νσεων, Τμημάτων και Γραφείωντης Κεντρικής 
Υπηρεσίας του ΥΠΠΟ». 

3. Την εισήγηση της 1ης Εφορείας Νεωτέρων Μνημείων 
και τα λοιπά στοιχεία του φακέλου. 

4. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 29/12.10.2000, απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Χαρακτηρίζουμε ως ιστορικό διατηρητέο μνημείο και 
έργο τέχνης, που χρειάζεται ειδική κρατική προστασία 
σύμφωνα με τις διατάξεις του Ν. 1469/50, το διόροφο νε¬ 
οκλασικό κτίριο και το βοηθητικό πρόσκτισμα εντός του 
χαρακτηρισμένου ιστορικού τόπου Χαϊδαρίου, πλησίον 
του πύργου «Παλατάκι», καθώς κοίτην είσοδο (αυλόπορ¬ 
τα) που ορίζει το χώρο, ιδιοκτησίας κληρονόμων Μιχ. 
Αμοιραδάκη, Αλίκης χήρας Μιχ. Αμοιραδάκη, κληρονό¬ 
μων Πανταλέοντος Αντ. Παληού, διότι αποτελεί ένα αξιό¬ 
λογο δείγμα νεοκλασικής αρχιτεκτονικής του 19ου αιώνα. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. ΥΠΠΟ/ΔΙΛΑΠ/Γ/2387/5750 ( 2 ) 

Μερική ανάκληση της απόφασης ΥΠΠΟ/ΔΙΛΑΠ/Γ/ 
1155/51614/17.7.81 (ΦΕΚ 548/Β/81), με την οποία χα¬ 
ρακτηρίσθηκε ως έργο τέχνης το κτίριο στην οδό Μαρ¬ 
τύρων 25ης Αυγούστου και Κορωναίου στο Ηράκλειο 
Κρήτης ιδιοκτ. ΕΙΙΒΟΒΑΝΚ και εμμονή στο χαρακτη¬ 
ρισμό μόνο του κελύφουςτου κτιρίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων» που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων» 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 «Περί προστασίας ειδικής κατηγο¬ 
ρίας οικοδομημάτων και έργων τέχνης μεταγενεστέρων 
του 1830». 

δ) Του Ν. 2039 «Περί Κύρωσης της Σύμβασης για την 
προστασία της αρχιτεκτονικής Κληρονομιάς της Ευρώ¬ 
πης (ΦΕΚ 61 /Α/13.4.92). 

ε) Του Ν.Δ. 941/77 «Περί Οργανισμού του ΥΠΠΕ». 

ζ) Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠ Π Ε-ΥΧΟ Π». 

2. Την ΥΑ ΥΠΠΟ/ΓΝΟΣ/57631/21.11.97 (ΦΕΚ 1080/ 
τ.Β'/5.12.97) με την οποία τροποποιείται η παρ. 8 του άρ¬ 
θρου 6 της ΥΑ ΥΠΠΟ/ΓΝΟΣ/49095/30.10.91 (ΦΕΚ 987/ 
τ.Β'/28.11.91) «Μεταβίβαση αρμοδιοτήτων Υπουργού και 
δικαιώματος υπογραφής «Με εντολή Υπουργού» στους 
Γ εν. Γ ραμματείς, Γ εν. Διευθυντές και Προϊσταμένους των 
Δ/νσεων. Τμημάτων και Γ ραφείων της Κεντρικής Υπηρε¬ 
σίας του ΥΠΠΟ». 

3. Την απόφαση ΥΠΠΕ/ΔΙΛΑΠ/Γ/1155/51614/17.7.81 
(ΦΕΚ 548/τ.Β/15.9.81) με την οποία χαρακτηρίστηκε ως 
έργο τέχνης το κτίριο στις οδούς Μαρτύρων 25ης Αυγού¬ 
στου και Κορωναίου στο Ηράκλειο Κρήτης. 

4. Την εισήγηση της 7ης Εφορείας Νεωτέρων Μνημείων 
και τα λοιπά στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθμό 14/4.5.2000, αποφα¬ 
σίζουμε: 

Ανακαλούμε μερικώς την απόφαση ΥΠΠΟ/ΔΙΛΑΠ/Γ/ 
1155/51614/17.7.81 (ΦΕΚ 548/Β/81) με την οποία χαρα¬ 
κτηρίσθηκε ως έργο τέχνης το κτίριο στην οδό Μαρτύρων 


25ης Αυγούστου και Κορωναίου στο Ηράκλειο Κρήτης, 
ιδιοκτησίας ΕΨΗΟΒΑΝΚ, και εμμένουμε στην παραπάνω 
απόφαση μόνο ως προς το κέλυφοςτου κτιρίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

□ 

Αριθ. ΥΠ ΠΟ/ΓΔΑ/ΑΡΧ/Β1 /Φ39/2777/91 ( 3 ) 

Καθορισμός περιβάλλοντος χώρου στον Ιερό Ναό Αγίου 
Γεωργίου Δήμου Πολιχνίτου, Ν. Λέσβου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ. Α. ΥΠ ΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με Εντο¬ 
λή Υπουργού» στους Γεν. Γραμματέα, Ειδ. Γραμματέα, 
Προϊστάμενους Δ/νσεων, Τμημάτων και Γραφείων του 
ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Την Υ.Α. 21645/1266/11.4.60 ΦΕΚ 99/Β/11.5.1960. 

4) Τη γνωμοδότηση του Τοπικού Συμβουλίου Μνημείων 
Νήσων όπως αυτή διατυπώθηκε με την αριθμ. 10/ 

15.12.2000 Συνεδρία του, αποφασίζουμε: 

Καθορίζουμε περιβάλλοντα χώρο προστασίας 50 μ. γύ¬ 
ρω από τον κηρυγμένο ως ιστορικό διατηρητέο μνημείο I. 
Ναό του Αγίου Γεωργίου, Δήμου Πολιχνίτου, Ν. Λέσβου. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΓΔΑ/ΑΡΧ/Β1/Φ30/ΚΗΡ/58862/1727Π.Ε. (4) 

Χαρακτηρισμός Ι.Ν. Αγίου Δημητρίου δ.δ. Νέδας, δ. Εί- 
ρας,επ.Τριφυλίας, Ν. Μεσσηνίας ως κτίριο χρήζοντος 
ειδικής κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α.ΥΠΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής «Με εντο¬ 
λή Υπουργού», στους Γεν. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Τα άρθρα 1 και 5 του Ν. 1469/50. 

4) Τηνγνωμοδότησητου Τοπικού Συμβουλίου Νοτιοδυ¬ 
τικής Ελλάδας, όπως διατυπώθηκε στην αριθμ. 8/ 

17.10.2000 Συνεδρία του, αποφασίζουμε: 
Χαρακτηρίζουμε τον Ιερό Ναό Αγίου Δημητρίου, δ.δ. 

Νέδα, δ. Είρας, επ. Τριφυλίας, Ν. Μεσσηνίας, ως κτίριο 
που χρήζει ειδικής κρατικής προστασίας. 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1931 


Πρόκειται για μονόχωρο, κοιμητηριακό ναό, με ημικυ- 
κλική αψίδα του Ιερού και στέγη δίρριχτη. 

Ο ναός είναι χτισμένος με αργολιθοδομή. Στις άκρες 
του ναού και στα ανοίγματα έχουν χρησιμοποιηθεί λαξευ¬ 
τοί ορθογώνιοι λίθοι ενώ η κεντρική θύρατης νότιας πλευ¬ 
ράς εγγράφεται μέσα σε ευρύτερο ορθογώνιο πλαίσιο 
και διαθέτει ανακουφιστικό τρίγωνο. 

Στη νότια όψη υπάρχει και δεύτερη μικρότερη, τοξωτή 
θύρα Ιερού. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΓΔΑ/ΑΡΧ/Β1/Φ31/ΚΗΡ/59276/1729Π.Ε. (5) 

Χαρακτηρισμός οικίας Χρήστου Καραβάστην Ευρωστίνη 
(Ζάχολη) Ν. Κορινθίας ως ιστορικού διατηρητέου μνη¬ 
μείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 
Β/28.11.91 και ΦΕΚ 17/Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής, «Με 
εντολή Υπουργού», στους Γεν. Γραμματέα, Ειδικό Γραμ- 
ματέα, Προϊσταμένους Δ/νσεων, Τ μημάτων και Γ ραφείων 
του ΥΠΠΟ. 

2) Τις διατάξεις του Κ. Ν. 5351 /32 αριθρ. 50,52 «Περί Αρ¬ 
χαιοτήτων». 

3) Το Ν. 2039 ΦΕΚ 61/Γ.Α/13.4.92 Κύρωση της Σύμβα¬ 
σης για την προστασίας της αρχιτεκτονικής κληρονομιάς 
της Ευρώπης. 

4) Τη γνωμοδότηση του Τοπικού Συμβουλίου Ανατολι¬ 
κής Πελοποννήσου όπως διατυπώθηκε στην αριθμ. 
4/3.10.2000 Συνεδρία του, αποφασίζουμε: 

Χαρακτηρίζουμε την οικία Χρήστου Καραβά που βρί¬ 
σκεται στην Ευρωστίνη (Ζάχολη) Ν. Κορινθίας ως ιστορι¬ 
κό διατηρητέο μνημείο. 

Πρόκειται για παραδοσιακό λιθόκτιστο σπίτι, ανωκάτω- 
γο ορθογώνιας κάτοψης, κτισμένο το 1811, σύμφωνα με 
λαξευμένη επιγραφή στο υπέρθυρο της εισόδου. 

Εξωτερικά, στη βόρεια πλευρά, πέτρινη σκάλα, πάνω σε 
καμάρα, απ’ όπου η πρόσβαση στο κατώι, οδηγεί στην εί¬ 
σοδο της οποίας οιπαραστάδες και το υπέρθυρο είναι κα¬ 
τασκευασμένα από λαξευτά πωρολίθινα αγκωνάρια. 

Δύο πολεμιστροειδή ανοίγματα υπάρχουν στη νότια 
πλευρά του κατωγιού και ανά δύο παράθυρα με ξύλινα 
πρέκια και λαμπάδες στις μακρινές πλευρές του σπιτιού 
φωτίζουν το ανώι. Εσωτερικά ο χώρος είναι ενιαίος (τζάκι 
- καθιστικό, υπνοδωμάτιο, μαγειριό). 

Διατηρούνται οι ξύλινοι σοφράδες, το εικονοστάσι και 
ντουλάπια. 

Το κτήριο αποτελεί χαρακτηριστικό δείγμαλαϊκής αρχι¬ 
τεκτονικής της ορεινής Κορινθίας κατά την περίοδο της 
όψιμης Τουρκοκρατίας. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΓΔΑ/ΑΡΧ/Β1/Φ32/ΚΗΡ/1927/73 (6) 

Χαρακτηρισμός Ι.Ν. Αγ. Νικολάου Νεοχωρίου Υπάτης Ν. 
Φθιώτιδας ως ιστορικού μνημείου χρήζοντας ειδικής 
κρατικής προστασίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ. Α. ΥΠ ΠΟ/ΓΝΟΣ/49095/30.10.1991 (ΦΕΚ 987/Β/ 
28.11.91 και ΦΕΚ 17/Β/16.1.92) για μεταβίβαση αρμοδιο¬ 
τήτων Υπουργού και δικαιώματος υπογραφής, «Με εντο¬ 
λή Υπουργού», στους Γεν. Γραμματέα, Ειδικό Γραμμα¬ 
τέα, Προϊσταμένους Δ/νσεων, Τμημάτων και Γραφείων 
του ΥΠΠΟ. 

2) Τις διατάξεις του Κ.Ν. 5351/32 «Περί Αρχαιοτήτων». 

3) ΤοΝ. 1469/50. 

4) Το Ν. 2039 ΦΕΚ 61/Α/13.4.92 Κύρωση της Σύμβασης 
για την προστασίας της αρχιτεκτονικής κληρονομιάς της 
Ευρώπης. 

5) Τη γνωμοδότηση του Τοπικού Συμβουλίου Μνημείων 
Στερεάς Ελλάδος όπως διατυπώθηκε στην αριθμ. 
13/8.12.2000 Συνεδρία του, αποφασίζουμε: 

Χαρακτηρίζουμε τον Ιερό Ναό Αγ. Νικολάου Νεοχωρίου 
Υπάτης Ν. Φθιώτιδας, ως μνημείο που χρήζει ειδικής κρατι¬ 
κής προστασίας με περιβάλλοντα χώρο 30 μέτρα γύ ρω του. 

Πρόκειται γιατρίκλιτη βασιλική του δεύτερου μισούτου 
19ου αιώνα. Ο ναός είναι κτισμένος στη θέση παλαιότε- 
ρου, όπως προκύπτει από εντοιχισμένη λιθανάγλυφη επι¬ 
γραφή, που βρίσκεται σε δεύτερη χρήση στο εσωτερικό 
του ναού, καθώς και από παλιές εικόνες που σώζονται στο 
γυναικωνίτη. 

Το κτίσμα είναι λιθόκτιστο, με ανοιχτή στοά στην νότια 
πλευρά, στηριζόμενη σε λίθινους κίονες και ξύλινη στέγη. 

Το εσωτερικό χωρίζεται σε δύο κλίτη με όμοιους κίονες 
και φέρει ξύλινο υπερώο και ξύλινα ταβάνια στολισμένα 
με ματνώματα με ένθετες ζωγραφιστές εικόνες. 

Το τέμπλο φέρει δύο σειρές εικόνων, τις δεσποτικές και 
του Δωδεκαόρτου, χρονολογημένες με επιγραφές από 
το 1871 έως το 1879. 

Από τις διατάξεις αυτής της απόφασης δεν προκύπτουν 
δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 
Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ «ΑΚΟΥΡΗΣ 

□ 

Αριθ. ΥΠΠΟ/ΓΔΑ/ΑΡΧ/Β1/Φ39/2774/92 ( 7 ) 

Χαρακτηρισμός Ιερού Ναού Αγίας Σοφίας Κεραμειών, Ν. 
Λέσβου ως ιστορικού διατηρητέου μνημείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 987/ 

Β/28.11.91 και ΦΕΚ 17/Β/16.1.92) για μεταβίβαση αρμο¬ 
διοτήτων Υπουργού και δικαιώματος υπογραφής «Με 
Εντολή Υπουργού» στους Γεν. Γραμματέα, Ειδ. Γραμμα¬ 
τέα, Προϊστάμενους Δ/νσεων, Τμημάτων και Γραφείων 
του ΥΠΠΟ. 

2) Το άρθρο 52 του Κ.Ν. 5351/32 «Περί Αρχαιοτήτων». 

3) Το Ν. 2039 ΦΕΚ 61/1/13.4.92 κύρωση της Σύμβασης 
για την προστασία της αρχιτεκτονικής κληρονομιάς της 
Ευρώπης. 

4) Τη γνωμοδότηση του Τοπικού Συμβουλίου Μνημείων 
Νήσων όπως αυτή διατυπώθηκε με την αριθμ. 10/ 
15.12.2000 Συνεδρία του, αποφασίζουμε: 

Χαρακτηρίζουμε τον Ιερό Ναό Αγίας Σοφίας, που βρί¬ 
σκεται στις Κεραμειές Ν. Λέσβου, ως ιστορικό διατηρη¬ 
τέο μνημείο, με περιβάλλοντα χώρο προστασίας 50 μέ¬ 
τρα γύρω από αυτόν. 

Πρόκειται για έναν τετράγωνο σε κάτοψη, μονόχωρο, 
θολοσκέπαστο, λιθόκτιστο ναό, διαστάσεων 6x6 μέτρων 
και ύψους 4 μέτρων. Είναι κατασκευασμένος από λαξευ- 
μένους λίθους με τούβλα και κεραμίδι ανάμεσα τους και 
με κουρασάνι ως συνδετική ύλη. 

Στην τοιχοποιία εξωτερικά έχουν εντοπιστεί εντοιχισμέ¬ 
να παλαιοχριστιανικά αρχιτεκτονικά μέλη. 

Το ίδιο παρατηρείται και στον εσωτερικό χώρο, με αρχι¬ 
τεκτονικά μέλη σε δεύτερη χρήση. 

Ο ναός ανάγεται χρονολογικά στην μεταβυζαντινή πε¬ 
ρίοδο και επάνω σε αυτόν έχει κτιστεί ο νεώτερος ναός 
του Αγ. Γεωργίου. 

Από τις διατάξεις αυτής της απόφασης δεν προκαλού- 
νται δαπάνες σε βάρος του κρατικού προϋπολογισμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 

Με εντολή Υπουργού 
Ο Προϊστάμενος της Διεύθυνσης 
ΙΣΙΔΩΡΟΣ ΚΑΚΟΥΡΗΣ 

□ 

Αριθ. 3170 Φ.101.3 (8) 

Έναρξη λειτουργίας της Διεύθυνσης Αντιμετώπισης 
Εγκλημάτων Εμπρησμού. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α.Τις διατάξεις του Π.Δ. 210/92 (ΦΕΚ 99 τ.Α’) «Κανονι¬ 
σμός Εσωτερικής Υπηρεσίας Πυροσβεστικού Σώματος». 

β.Τις διατάξεις του Π.Δ. 3/2000 (ΦΕΚ Α' 6/13.1.2000) 
«Σύσταση στο Πυροσβεστικό Σώμα Υπηρεσίας μετοντίτ- 
λο «Διεύθυνση Αντιμετώπισης Εγκλημάτων Εμπρησμού 
(Δ.Α.Ε.Ε.). 

γ. Την ανάγκη άμεσης λειτουργίας της ανωτέρω Διεύ¬ 
θυνσης για τη διατήρηση και προστασία της δημόσιας 
ασφάλειας από τα εγκλήματα εμπρησμού. 

δ. Την υπ’ αριθ. 12022Φ. 109.1/16.3.99 (ΦΕ.Κ258τ.Β’8) 
απόφαση Υπουργού Δημόσιας Τάξης «Μεταβίβαση του 
δικαιώματος να υπογράφουν Με εντολή Υπουργού, στο 
Γενικό Γραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος». 

ε.Το γεγονός ότι από τις διατάξεις της παρούσης δεν 
προκύπτει επί πλέον δαπάνη σε βάρος του Κρατικού Προ¬ 
ϋπολογισμού, αποφασίζουμε: 

2. Ορίζουμε ημερομηνία έναρξης λειτουργίας της Διεύ¬ 
θυνσης Αντιμετώπισης Εγκλημάτων Εμπρησμού την 


1.6.2000, ημερομηνία κατά την οποία άρχισε να λειτουρ¬ 
γεί η ανωτέρω Διεύθυνση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2001 

Με εντολή Υπουργού 
Ο Αρχηγός 

Αντγος ΠΑΝΑΓΙΩΤΗΣ ΦΟΥΡΛΑΣ 

□ 

Αριθ. ΥΠΑ/Δ3/Α/3903/570 (9) 

Άδεια ίδρυσης και λειτουργίας Δημοτικού ελικοδρομίου 
Κύθνου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του κυρωτικού της Συνθήκης του Σικάγου Νόμου 
211/1947 άρθρο 28. 

β) Του Ν.Δ. 714/70 αρ. 11 εδάφ. στ’ (Α 238) «Περί ιδρύ- 
σεως ΔΕΜ και οργανώσεως ΥΠΑ» όπως τροποποιήθηκε 
με το Ν. 1340/83 αρ. 2 (Α35). 

γ) Του Π.Δ. 56/89 αρ. 7 (Α 28) «Οργανισμός της Υπηρε¬ 
σίας Πολιτικής Αεροπορίας (ΥΠΑ) του Υπ. Μεταφορών 
και Επικοινωνιών» όπως τροποποιήθηκε μεταγενέστερα. 

δ) Του ϋΟΟ 8168-ΟΡ8 611, νοΙ 11 του ΙΟΑΟ. 

ε) Της υπουργικής απόφασης της Δ13/31915/1314/ 
20.7.1998 Παράρτημα (ΑΝΝΕΧ) 2 της Σύμβασης του Σι¬ 
κάγου «Κανόνες Αέρος (ΒυΙθε οΐ ΙΙιθ Αϊτ)>> που δημοσιεύ- 
τηκε στο ΦΕΚ 861/Β/12.8.1998. 

στ) Του ΑΝΝΕΧ 14- λ/οΙ II «ΗθΙίροάε» εσοοπά θάίΐίοπ-ϋυ- 
Ιγ 1995 του ΙΟΑΟ. 

ζ) Του ϋΟΟ 9261 - ΑΝ/903 ΗΕϋΡΟΒΤ ΜΑΝΨΑΙ ΤίιίΓά 
Θάίΐίοπ-1995 του ΙΟΑΟ. 

η) Του Ν. 1815/88 (Α 250) «περί Κύρωσης του Κώδικα 
Αεροπορικού Δικαίου». 

θ) Του άρθρου 29Ατου Ν. 1558/85 (Α 137) «Κυβέρνηση 
και Κυβερνητικά όργανα» όπως αυτό προστέθηκε με το 
άρθρο 27 του Ν. 2081/92 (Α 154) και αντικαταστάθηκε με 
τηνπαρ. 2α του άρθρου 1 του Νο 2469/97 (Α 138). 

2. Την υπ’ αριθμ. 77/1987 απόφαση του Κοινοτικού Συμ¬ 
βουλίου Κύθνου με την οποία γίνεται αποδεκτή η δωρεά 
ιδιωτικής εκτάσεωςτην κατασκευή ελικοδρομίου στη θέ¬ 
ση «Ασημένια-Αβυσαλλού»της Κοινότητας Κύθνου. 

3. Το έγγραφο της ΥΠΑ με στοιχεία ΥΠΑ/Δ3/Α/1953/ 
198/15.1.1997 με το οποίο επισημαίνονται τα αποτελέ¬ 
σματα σχετικής επιθεώρησης και υποδεικνύονται λύσεις 
καθώς και το έγγραφο με στοιχεία ΥΠΑ/Δ/3/Α/46849/ 
7127/17.11.1997 με το οποίο αναπροσαρμόστηκαντα επι¬ 
χειρησιακά δεδομένα του ελικοδρομίου. 

4. Την απόφαση της Νομαρχιακής Αυτοδιοίκησης Κυ¬ 
κλάδων / Δ/νση Πολεοδομίας και Περιβάλλοντος / Τμήμα 
Έκδοσης Οικοδομικών Αδειών και Ελέγχου κατασκευών 
3234/978/98/5.6.2000, έγκριση μελέτης Περιβαλλοντι¬ 
κών Όρων του Ελικοδρομίου Κύθνου (Ασημένια - Αβυ- 
σαλλού). 

5. Το με στοιχεία ΥΠΑ/Δ3/Α/23736/3939/23.5.2000 έγ¬ 
γραφο της ΥΠΑ με το οποίο αξιολογούνται τα αποτελέ¬ 
σματα της επιθεώρησης του ελικοδρομίου. 

6. Το με αρ. πρωτ. 2775-8-2000 έγγραφο του Δήμου Κύ¬ 
θνου και το με αρ. Π ρωτ. 1115-9-2000 έγγραφο του Επαρ- 

χείου Πάρου με το οποίο γνωστοποιήθηκε η αποκατά¬ 
σταση των ελλείψεων. 

7. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Την Ίδρυση και Λειτουργία Δημοτικού ελικοδρομίου 
Κύθνου στη θέση «Ασημένια-Αβυσαλλού», δύο (2) χιλιό¬ 
μετρα βορειοανατολικά της Χώρας Κύθνου, το οποίο εί¬ 
ναι κατάλληλο για χρήση από ελικόπτερα μεγίστου ολι¬ 
κού μήκους έως 18 μ. για πτήσεις εξ’ όψεως ημέρα και νύ¬ 
κτα, μετά κατωτέρω βασικά στοιχεία ελικοδρομίου: 

1. Φυσικά ναρακτηριστικά. 

α) Περιοχή προσγείωσης - απογείωσης κυκλική διαμέ¬ 
τρου 27 μ., από σκυρόδεμα, 
β) Ζώνη ασφαλείας πλάτους 4,5 μ., από σκυρόδεμα, 
γ) Επίπεδα προσέγγισης κλίσης 8% σε αζιμούθιο 025° 
και 205° από το κέντρο του ελικοδρομίου ελεύθερα εμπο¬ 
δίων και σε απόσταση 1500 μ. από το κέντρο του ελικο¬ 
δρομίου. 

δ) Υψόμετρο ελικοδρομίου: 135,2 μ. από Μ.Σ.Θ. 
ε) Συντεταγμένες κέντρου ελικοδρομίου : 37° 25’ 40,8" 
Β και 24° 25' 51,6"Α 

II. Οπτικά βοηθήματα. 

α) Σήμανση ελικοδρομίου με το γράμμα (Η) λευκού 
χρώματος. 

β) Περιμετρική σήμανση δαπέδου με λευκή γραμμή 0,30 μ. 
γ) Περιμετρικός φωτισμός με 16 φωτιστικά σώματα, 
δ) Τέσσερις (4) προβολείς διαχύσεως (ΐΐοοάϋρΐιΐε). 
ε) Φωτιζόμενο ανεμούριο πλευρικά των προσεγγίσεων 
με τέσσερις (4) λαμπτήρες, και δίδυμο φανό εμποδίων. 

στ) Σύστημα οπτικού βοηθήματος ίχνους και κλίσεως 
καθόδου (ΑόόΓθνίαΙθό ΡΓθοίείοη ΑρρΓοαοΙι ΡαΙΟ ΙπόίοαΙΟΓ- 
ΑΡΑΡΙ) εγκατεστημένο στη δυτική πλευρά του δαπέδου 
και εκτός των αντίστοιχων επιπέδων προσέγγισης. Τα δε¬ 
δομένα λειτουργίας του οπτικού βοηθήματος ΑΡΑΡΙ κα¬ 
θώς και του από αέρος τηλεχειρισμού θα δοθούν σε επι¬ 
χειρησιακή χρήση με νεότερη αεροναυτική αγγελία. 

III. Λοιπός εξοπλιμός. 

α) Τηλεχειρισμός αφής και σβέσης του περιμετρικού 
φωτισμού, του ανεμουρίου και του συστήματος ΑΡΑΡΙ. 

β) Η ενεργοποίηση απ’ αέρος της συχνότητας περιορί¬ 
ζεται στα 5 Ν Μ/4000 ίΐ. 
γ) Μικρός οικίσκος αναμονής, 
δ) Περίφραξη του χώρου και των εγκαταστάσεων. 

IV. Πυρασφάλεια. 

Η πυρασφάλεια του ελικοδρομίου αντιστοιχεί στην κα¬ 
τά ΙΟΑΟ κατηγορία πυρασφάλειας Η2 και περιλαμβάνει: 

• Τριπλό Αντλητικό Πυροσβεστικό Συγκρότημα. 

• Δίκτυο πυροσβεστικών φρεατίων. 

• Τροχήλατο συγκρότημα παραγωγής υγραφρού. 

• Παροχή ύδατος συνδεδεμένη με δεξαμενή χωρητικό¬ 
τητας 2ιτΤ νερού. 

• Τροχήλατο πυροσβεστήρα ξηρός κόνεως 50 Ι< 9 · 

2. Το ελικοδρόμιο ανήκει στη κυριότητα και χρήση του 
Δήμου Κύθνου ο οποίος θα είναι υπεύθυνος για τη συντή¬ 
ρηση, λειτουργία και πυροσβεστική κάλυψή του με εξου¬ 
σιοδοτημένους υπαλλήλους του. Ο Δήμος Κύθνου θα 
ενημερώνει την ΥΠΑ για κάθε μεταβολή που ο ίδιος διαπι¬ 
στώνει προκειμένου η ΥΠΑ να προβεί σε ενέργειες αρμο¬ 
διότητας της. 

3. Το ελικοδρόμιο θα χρησιμοποιείται κατόπιν αδείας 
του ιδιοκτήτου, ο οποίος θα ενεργοποιεί τις εγκαταστά- 
σειςτου (μεπαροχή ηλεκτρικού ρεύματος) μισή ώραπριν 


την αναμενόμενη άφιξη ελικοπτέρου και θα απενεργοποι- 
εί αυτές μισή ώρα μετά την αναχώρηση αυτού. 

4. Οι πτήσεις προς και από το ελικοδρόμιο θα πραγμα¬ 
τοποιούνται σύμφωνα με: 

• τις ισχύουσες διατάξεις των οικείων Νόμων, Διαταγ¬ 
μάτων, Κανονιστικών Αποφάσεων και Κανονισμών, διαδι¬ 
κασιών και οδηγιών της ΥΠΑ και τις ευθύνες των χειρι¬ 
στών των ελικοπτέρων που απορρέουν από αυτές. 

• τις επιδόσεις και τους περιορισμούς του ελικοπτέρου 
ως προς τον τύπο και τα βάρη προσγείωσης - απογείωσης. 

• τις εκάστοτε καιρικές συνθήκες που επικρατούν στην 
περιοχή. 

5. Παράβαση των όρων και περιορισμών των από τις οι¬ 
κείες διατάξεις καθοριζομένων θεμάτων Αερολιμενικού, 
Τελωνειακού και Δασμολογικού ελέγχου. Δημόσιας 
Ασφάλειας, Εθνικής Άμυνας και Εναέριας Κυκλοφορίας, 
καθώς και κάθε μη σύννομη χρησιμοποίηση του ελικο¬ 
δρομίου, βαρύνει απευθείας τον ιδιοκτήτη,ή τον χειριστή 
του ελικοπτέρου κατά περίπτωση. 

6. Ειδικά μνημονεύεται η κατά νόμο απαγόρευση της 
απευθείας από και προς το εξωτερικό μετάβαση των ελι¬ 
κοπτέρων χωρίς προηγούμενη στάθμευση σε Διεθνή Αε¬ 
ρολιμένα ή Αερολιμένα χαρακτηρισμένο ως Νομοθετημέ¬ 
νο σημείο εισόδου - εξόδου. 

7.0 εν γένει έλεγχος επιχειρησιακής κατάστασηςτου ελι¬ 
κοδρομίου ανήκει στην αρμοδιότητα της ΥΠΑ η οποία θα 
ενημερώνει τους αεροναυτιλόμενους (έκδοση ΝΟΤΑΜ) για 
κάθε μεταβολή της επιχειρησιακής κατάστασης του ελικο¬ 
δρομίου σε σχέση μετά αναφερόμενα στην παρούσα. 

8. Οι πόσης φύσεως δαπάνες συντήρησης και λειτουρ¬ 
γίας του, βαρύνουν τον Δήμο Κύθνου . 

9. Θέματα αναγόμενα στην εν γένει ασφάλεια των πτή¬ 
σεων, στον περαιτέρω εξοπλισμό του ελικοδρομίου, στις 
εγκαταστάσεις του κ.λπ. ρυθμίζονται με απόφαση του 
Υπουργού Μεταφορών και Επικοινωνιών μετά από σχετι¬ 
κή εισήγηση της ΥΠΑ. Τροποποίηση στα φυσικά χαρα¬ 
κτηριστικά, στα οπτικά βοηθήματα και στον πόσης φύσε¬ 
ως εξοπλισμό θα πραγματοποιείται μετά από σύμφωνη 
γνώμη τηςΥΠΑ. 

10. Η απόφαση αυτή ανακαλείται ελεύθερα χωρίς καμία 
επιβάρυνση του Δημοσίου. 

11. Σε περίπτωση ανάκλησης ή διακοπής της λειτουρ¬ 
γίας του, ο Δήμος Κύθνου δεν μπορεί να μεταβάλει τη 
χρήση του χώρου χωρίς προηγούμενη απόφαση του 
Υπουργού Μταφορών και Επικοινωνιών. 

12. Η παρούσα αντικαθιστά την εκδοθείσα με το ΦΕΚ Β 
740/3.10.1989 απόφαση «περί έγκρισης ίδρυσης και λει¬ 
τουργίας Κοινοτικού Ελικοδρομίου Κύθνου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2001 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 

□ 

Αριθ. 08/Δ.Τ.Α,/οικ. 2193 (10) 

Τροποποίηση Οργανισμού Εσωτερικής Υπηρεσίας Κοι¬ 
νότητας Καπανδριτίου Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου άρθρου 12του Ν.1188/81 όπωςτρο- 
ποποιήθηκε με το άρθρο 26παρ. 1 του Ν. 1832/89. 

2. Τις διατάξεις του Ν. 2190/94 καθώς και των Π.Δ. 
37α/87 και 22/90. 

3. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 

4. Τις διατάξεις του Ν. 2503/97 άρθρο 11 παρ. 8 και άρ¬ 
θρο 18παρ. 12. 

5. Την υπ' αριθμ. 24/00 απόφαση του Κοινοτικού Συμ¬ 
βουλίου Κοινότητας Καπανδριτίου. 

6. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατ. Αττικής που διατυπώθηκε 
στο 14/30.6.2000 πρακτικό του. 

7. Τα στοιχεία του οικείου φακέλου. 

8. Τις ρυθμίσεις του άρθρου 29Ατου Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την υπ' αριθμ. 24/00 απόφαση του Κοινοτι¬ 
κού Συμβουλίου Καπανδριτίου που αφορά την τροποποί¬ 
ηση του ΟΕΥτης Κοινότητας , ως εξής : 

ΚΕΦΑΛΑΙΟ Α' 

Άρθρο Ιο 

Η υπηρεσία Καπανδριτίου συγκροτείται από: 

Α. Τις Διοικητικές και Οικονομικές Υπηρεσίες. 

Β. Το γραφείο Τεχνικής Υπηρεσίας. 

Άρθρο 2ο 

Α. Γραφείο Διοικητικών Υπηρεσιών. 

Αρμοδιότητεςτου ανωτέρω γραφείου είναι κυρίως εκεί¬ 
νες που αφορούν: 

I) Στη λειτουργία και σύνταξη των αποφάσεων του Κοι¬ 
νοτικού Συμβουλίου ή αποφάσεων του Προέδρου, στα 
πάσης φύσεως θέματα προσωπικού, τήρηση πρωτοκόλ¬ 
λου, Αρχείου και διεκπεραίωση εγγράφων, αποφάσεων 
κ.λ.π., ως και οποιοδήποτε αντικείμενο που δεν ανήκει λό¬ 
γω της φύσεώς του σε άλλο γραφείο. 

II) Στη δημοτική κατάσταση (δημοτολόγια, μητρώα αρ- 
ρένων, έκδοση πιστοποιητικών), στα στρατολογικά θέμα¬ 
τα, στα γεωργικά και στα θέματα που αφορούν στα Νομι¬ 
κά Πρόσωπα Δημοσίου Δικαίου της Κοινότητας. 

Ληξιαρχείο (ίδιο γραφείο) 

Που εκτός των από την κείμενη νομοθεσία αρμοδιοτή¬ 
των του χειρίζεται και τα θέματα Πολιτικών Γάμων. 

Β. Γ ραφείο Οικονομικών Υπηρεσιών. 

Αρμοδιότητεςτου ανωτέρω γραφείου είναι κυρίως εκεί¬ 
νες που αναφέρονται: 

Στην εκκαθάριση δαπανών και στην έκδοση χρηματικών 
ενταλμάτων (με αυστηρή τήρηση υπό του προσυπογρά¬ 
φοντας υπαλλήλου - υπολόγου των οριζομένων για τις 
Κοινοτικές διατάξεις του από 15.6.1959 Διατάγματος), 
στην τήρηση των προβλεπομένων βιβλίων, στην μισθοδο¬ 
σία και ασφάλιση του προσωπικού, στις προμήθειες και 
τη διαχείριση υλικών, στη μέριμνα για τη σύνταξη του 
προϋπολογισμού και την πλήρη ενημέρωση αυτού μετά 
από κάθε αναμόρφωσή του, στην υποβολή στο Ελεγκτικό 
Συνέδριο των οριζομένων στοιχείωντων απολογισμών και 
την φύλαξη των απολογιστικών στοιχείων για λογαριασμό 
του Ελεγκτικού Συνεδρίου (Ν. 2539/97 άρθρο 12 παρ. 8), 
στη βεβαίωση και την παρακολούθηση είσπραξης φόρων, 
τελών, δικαιωμάτων από την πάσης φύσεως προσόδων, 
στην Κοινοτική περιουσία και στην χορήγηση ή αφαίρεση 
αδειών λειτουργίας καταστημάτων και υγειονομικού 
ελέγχου. 


Γ ραφείο Τεχνικής Υπηρεσίας 

Αρμοδιότητεςτου ανωτέρω γραφείου είναι κυρίως εκεί¬ 
νες που αναφέρονται: 

Στη σύνταξη μελετών και προμηθειών ενσωματωμένων 
στα έργα, στην επίβλεψη έργων, σύνταξη μελετών προ¬ 
μηθειών με την διαδικασία του ΕΚΠΟΤΑ (εφόσον τα τυπι¬ 
κά προσόντα του τεχνικού υπαλλήλου το επιτρέπουν ), 
στην μηχανοργάνωση των Υπηρεσιών της Κοινότητας 
στην επιστασία της καθαριότητας, στην συντήρηση του 
Κοινοτικού Δικτύου Ύδρευσης, στην κίνηση και συντήρη¬ 
ση των οχημάτων και στην τήρηση των προβλεπομένων 
βιβλίων από το 542/1961 Δ/γμα και στην προστασία του 
περιβάλλοντος. 

Άρθρο 3ο 

Η οργανική σύνθεση και κατάταξη των θέσεωντου προ¬ 
σωπικού της Κοινότητας Καπανδριτίου ορίζεται ως εξής: 

1. Μόνιμο Προσωπικό 

Α'Διοικητικό Προσωπικό 

ΠΕΙ Διοικητικού (οικονομολόγος) 1 θέση με βαθμό Δ-Α 
ΔΕΙ Διοικητικού 3 θέσεις με βαθμό Δ-Α 
ΔΕ 15 Εισπρακτόρων 1 θέση με βαθμό Δ-Α 
Β'Τεχνικό Προσωπικό 

ΤΕ5 Τεχνολόγων Τοπογράφων 1 θέση με βαθμό Δ-Α 
ΔΕ28 Χειριστών μηχανήματος έργων (χειριστής εκσκα- 
πτικού μηχανήματος) 1 θέση με βαθμό Δ-Α 
ΔΕ 29 Οδηγών αυτ/των 1 θέση με βαθμό Δ-Α 
ΔΕ 30 Τεχνιτών Ύδρευσης 1 θέση με βαθμό Δ-Α 
Γ Εργατικό Προσωπικό 

ΥΕ 16 Εργατών καθαριότητας 1 θέση με βαθμό Ε-Β 

2. Προσωποπαγείς μόνιμες θέσεις 
ΔΕΙ Διοικητικού 2 θέσεις με βαθμό Δ-Α 
ΔΕ29 Οδηγών αυτ/των 2 θέσεις με βαθμό Δ-Α 

ΔΕ30 Τεχνιτών (τεχνίτης Ύδρευση) 1 θέση με βαθμό 
Δ-Α 

ΥΕ16 Εργατών καθαριότητας 2 θέσεις με βαθμό Ε-Β 
Οι παραπάνω θέσεις είναι προσωποπαγείς και καταρ- 
γούνται με τον καθ’ οιονδήποτε τρόπο εκκένωσής τους. 

Η Κοινότητα, τηρούσα την νόμιμη διαδικασία, δύναται 
να προσλαμβάνει και τρία (3 ) άτομα εκ των οποίων δύο 
(2) εποχιακούς υπαλλήλους και ένας (1) με σύμβαση μί¬ 
σθωσης έργου. 

Άρθρο 4ο 

Προσόντα Διορισμού 

Τα προσόντα διορισμού του προσωπικού όλωντων κλά¬ 
δων που αναφέρονται στο άρθρο 3 του παρόντος είναι τα 
προβλεπόμενα από το Π.Δ. 37α/1987 όπως αυτό μεταγε¬ 
νέστερα τροποποιήθηκε και συμπληρώθηκε με το Π.Δ. 
22/1990 κα σε κάθε περίπτωση όπως αυτά ορίζονται από 
τις εκάστοτε ισχύουσες διατάξεις. 

Άρθρο 5ο 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπαλληλικής σχέσης, την ιατρο¬ 
φαρμακευτική και νοσηλευτική περίθαλψη, τα έξοδα κη- 
δείαςτων μόνιμων υπαλλήλωνπου προβλέπονται από τον 
οργανισμό ρυθμίζονται από τις διατάξεις του Ν. 
1188/1981 όπως αυτός αντικαταστάθηκε, συμπληρώθη¬ 
κε ή τροποποιήθηκε και των διαταγμάτων που εκδίδονται 
σε εκτέλεση του νόμου αυτού. 

Άρθρο 6ο 

Ο ορισμός προϊσταμένου των υπηρεσιών της Κοινότη¬ 
τας που θα προέρχεται εκ των κλάδων ΠΕΙ και ΔΕΙ ορί¬ 
ζεται σύμφωνα με τις διατάξεις του άρθρου 36 του Ν. 
2190/94 και η τοποθέτησή του πραγματοποιείται με από¬ 
φαση του Προέδρου για τρία έτη. 

Ο τοποθετούμενος προϊστάμενος εξακολουθεί να 
ασκεί τα καθήκοντά του μέχρι την τυχόν επανεκλογή του 
ή τηντοποθέτηση νέου προϊσταμένου. 

ΚΕΦΑΛΑΙΟ Β' 

Ειδικά καθήκοντα Προϊσταμένου 
Υπηρεσίας της Κοινότητας 

Άρθρο 7ο 

Στην αρμοδιότητά του ανήκουν: 

- Η εποπτεία και ο έλεγχος των Υπηρεσιών της Κοινότη¬ 
τας. 

- Η μέριμνα και η επίβλεψη για την εύρυθμη λειτουργία 
όλων των υπηρεσιών της Κοινότητας και η παροχή προς 
τους υπαλλήλους των αναγκαίων κατά περίπτωση εντο¬ 
λών και οδηγιών. 

- Η παρακολούθηση της νομοθεσίας καιτης νομολογίας 
που αφορά στους ΟΤΑ και η ενημέρωση του Προέδρου 
και των υπαλλήλων της Κοινότητας. 

- Η παρακολούθηση των πάσης φύσεως δικαστικών 
υποθέσεων της Κοινότητας. 

- Η μέριμνα γιατην έγκαιρη κατάρτιση του τεχνικού προ¬ 
γραμματισμού και του προϋπολογισμού καθώς και για 
την έγκαιρη βεβαίωση και είσπραξη των εσόδων της Κοι¬ 
νότητας. 

- Η παραλαβή, ο χαρακτηρισμός και η χρέωση της ει¬ 
σερχόμενης αλληλογραφίας στον αρμόδιο υπάλληλο 
(εφόσον δεν διεκπεραιωθεί, λόγω της σοβαρότητάς από 
τον ίδιο). 

- Η ενημέρωση του Προέδρου για τα σοβαρά έγγραφα 
της εισερχόμενης αλληλογραφίας. 

- Η παράδοση της εισερχόμενης αλληλογραφίας στον 
αρμόδιο επί του πρωτοκόλλου υπάλληλο για πρωτοκόλ¬ 
ληση και τη χρέωση τους στους αρμόδιους υπαλλήλους. 

- Η συνεργασία μετά τον Πρόεδρο για την οριστική σύ¬ 
νταξη των εγγράφων εισηγήσεων προς το Κοινοτικό Συμ¬ 
βούλιο για την λήψη των σχετικών αποφάσεων. 

- Η μέριμνα για την σύνταξη των αποφάσεων του Κοινο¬ 
τικού Συμβουλίου (σύμφωνα με πρόχειρα ή τα μαγνητο¬ 
φωνημένα πρακτικά) και την υποβολή στους αρμόδιους. 

- Η μέριμνα για την κατ’ έτους βιβλιοθέτηση των απο¬ 
φάσεων του Κοινοτικού Συμβουλίου. 

- Η αυστηρή, ως υπολόγου, τήρηση των διατάξεων του 
από 15.6.1959 Δ/τος «Περί οικονομικής διοικήσεως και 
λογιστικού των ΟΤΑ». 

- Η μέριμνα για την ενημέρωση των βιβλίων που επιβάλ¬ 
λεται να τηρεί η Κοινότητα σύμφωνα με τις διατάξεις του 
υπ’ αρ. 542/1961 Δ/τος. 

- Η σύνταξη εκθέσεων του προσωπικού της Κοινότητας 
καθώς και ο έλεγχος για την τήρηση του ωραρίου εργα¬ 
σίας και την ορθή εκτέλεση των καθηκόντων του. 

- Η τήρηση του εμπιστευτικού πρωτοκόλλου και η διεκ¬ 
περαίωση της εμπιστευτικής αλληλογραφίας, σε συνερ¬ 
γασία με τον Πρόεδρο. 

- Η άσκηση κάθε άλλης αρμοδιότητας που τον ανατίθε¬ 
ται κατά το Νόμο ή ύστερα από την παροχή σχετικής 
εξουσιοδότησης. 


Άρθρο 8ο 

Γενικά καθήκοντα Υπαλλήλου 

Διεξάγουν έγκαιρα και υπεύθυνα την αλληλογραφία και 
τις σχετικές εργασίες της αρμοδιότητάς τους και προβαί¬ 
νουν σε αναγκαίες κατά περίπτωση ενέργειες για την ευ- 
όδωση του υπηρεσιακού τους έργου. 

Επιμελούνται την ασφάλεια, ευταξία και καλή εμφάνιση 
των γραφείων τους και τηρούν την επιβαλλόμενη εχεμύ¬ 
θεια για τις υπηρεσιακές υποθέσεις. 

Προσυπογράφουν τα σχέδια των συντασσομένων από 
αυτούς εγγράφων και τα εισερχόμενα (έγγραφα) που ει- 
σηγούνται να τεθούν «Αρχείο». 

Μεριμνούν για την άμεση και ευγενική εξυπηρέτηση 
των προερχομένων στο γραφείο τους, πολιτών και παρέ¬ 
χουν προς αυτούς πλήρες και σαφές πληροφορίες και 
οδηγίες για την διεκπεραίωση σχετιζομένων με την Κοι¬ 
νότητα υποθέσεώντους. 

Εκτελούν σύμφωνα με τις κατά περίπτωση προφορικές 
ή έγγραφες εντολές του Προέδρου, λοιπές γραφικές 
υπηρεσίες που αποσκοπούν στη διευκόλυνση και την τα¬ 
χύτερη διεξαγωγή του Κοινοτικού έργου. 

Άρθρο 9ο 
Τελικές διατάξεις 

- Η κατανομή και η τοποθέτηση του προσωπικού στις υπη¬ 
ρεσίες της Κοινότητας και ο καθορισμός της αρμοδιότητας 
ενός εκάστου λαμβανομένης υπόψη της ειδικότητας καιτης 
θέσηςτου, γίνεται με απόφαση του Προέδρου. 

- Τους απουσιάζοντες υπαλλήλους για οποιονδήποτε 
λόγο αναπληρώνουν συνάδελφοί τους οριζόμενοι από 
τον Πρόεδρο. 

- Από την απόφαση αυτή προκαλείται δαπάνη σε βάρος 
του προϋπολογισμού της Κοινότητας οικονομικού έτους 
2000, ύψους 54.000.000 δρχ. και για τα επόμενα οικονο¬ 
μικά έτη δεν είναι δυνατόν να προβλεφθεί. 

- Κάθε προηγούμενη διάταξη που αφορά στον Οργανι¬ 
σμό Εσωτερικής Υπηρεσίας της Κοινότητας καταργείται 
από την δημοσίευση του παρόντος στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 2 Φεβρουάριου 2001 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 

□ 

Αριθ. 158 (11) 

Τροποποίηση ιδρυτικής απόφασης του Δημοτικού Κέ¬ 
ντρου Πολιτισμού και Πληροφόρησης Πολυκάστρου 
(Ν.Π.Δ.Δ.). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 (Δη¬ 
μοτικός και Κοινοτικός Κώδικας). 

2. Την 66/91 απόφαση του Δημοτικού Συμβουλίου Πο¬ 
λυκάστρου και την Ε. 5821/24.5.1991 όμοια της υπηρε¬ 
σίας μας, που αφορά την σύσταση Νομικού Προσώπου 
στον Δήμο Πολυκάστρου με την επωνυμία «Δημοτικό Κέ- 

ντρο Πολιτισμού και Πληροφόρησης Πολυκάστρου» και 
δημοσιεύθηκε στο ΦΕΚ 434/24.6.1991 τεύχος Δεύτερο. 

3. Την 200/2000 απόφαση του Δ.Σ. Πολυκάστρου , με 
την οποία αυξάνεται η ετήσια επιχορήγηση του Δήμου 
προς το Νομικό Πρόσωπο. 

4. Την 5631/26-7.2000 απόφαση του Γεν. Γραμματέα 
Περιφέρειας Κεντρικής Μακεδονίας, αποφασίζουμε: 

Τροποποιούμε το άρθρο 3 της 5821/24-5-1991 απόφα¬ 
σης μας ως προς την ετήσια τακτική επιχορήγηση του 
Δήμου προς το Νομικό Πρόσωπο η οποία αυξάνεται από 
5.000.000 σε 15.000.000 δρχ. 

Κατά τα λοιπά ισχύει ως έχει η 5821/24.5.1991 απόφα¬ 
ση μας και όπως τροποποιήθηκε μεταγενέστερα. 

Με την απόφαση αυτή προκαλείται δαπάνη σε βάρος 
του προϋπολογισμού του Δήμου Πολυκάστρου η οποία 
θα προβλεφθεί στον προϋπολογισμό έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 12 Ιανουάριου 2001 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 

□ 

Αριθ. 5792 (12) 

Σύσταση Δημοτικού Νομικού Προσώπου με την επωνυμία 
«Κέντρο Ανοικτής Προστασίας Ηλικιωμένων Β' Δήμου 
Κιλκίς». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 203 του Π.Δ. 410/1995 (Δη¬ 
μοτικός και Κοινοτικός Κώδικας). 

2. Την 412/2000 απόφαση του Δ.Σ. Κιλκίς με την οποία 
αποφασίζεται η σύσταση Β’ Κέντρου Ανοικτής Προστα¬ 
σίας Ηλικιωμένων Δήμου Κιλκίς. 

3. Την 5631/26.7.000 απόφαση του Γεν. Γ ραμματέα Πε¬ 
ριφέρειας Κεντρικής Μακεδονίας, αποφασίζουμε: 


1. Συστήνουμε στο Δήμο Κιλκίς του Ν. Κιλκίς ίδιο Νομι¬ 
κό Πρόσωπο με την επωνυμία: «Β' ΚΕΝΤΡΟ ΑΝΟΙΚΤΗΣ 
ΠΡΟΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΚΙΛΚΙΣ». 

2. Σκοπός του Νομικού αυτού Προσώπου είναι η παρο¬ 
χή ιατροκοινωνικής προστασίας στα ηλικιωμένα άτομα 
τηςπεριοχήςτου Δήμου Κιλκίς ώστε αυτά να παραμένουν 
στην οικογένεια και στον Δήμο. 

3. Πόροι του Β’ Κέντρου Ανοικτής Προστασίας Ηλικιω¬ 
μένων Δήμου Κιλκίς είναι: 

α. Η ετήσια επιχορήγηση του Δήμου. Ποσού 
(20.000.000 δρχ.) ετησίως. 

β. Η επιχορήγηση ή κάθε άλλη παροχή του Κράτους εί¬ 
τε απευθείας προς αυτό είτε προς το Δήμο Κιλκίς για το 
νομικό αυτό πρόσωπο. 

γ. Κάθε είδους συνδρομές , εισφορές δωρεές , κληρο¬ 
νομιές και κληροδοσίες. 

δ. Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε. Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο . 

στ. Πρόσοδοι από την ίδια αυτού περιουσία και 

ζ. Κάθε άλλη νόμιμη πρόσοδος . 

4. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

5. Το Διοικητικό Συμβούλιο εκλέγει Αντιπρόεδρο, Γ ραμ¬ 
ματέα. 

Από τις διατάξεις της απόφασης αυτής θα προκληθεί 
δαπάνη σε βάρος του προϋπολογισμού του Δήμου Κιλκίς, 
η οποία ανέρχεται στο ύψος των (20.000.000) δρχ. Και εί¬ 
ναι γραμμένη στον Κ.Α 211.9α των εξόδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 28 Δεκεμβρίου 2000 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΔΗΜ. ΣΑΡΗΓΙΑΝΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




